Curtiss R-600 Challenger

**Curtiss R-600 Challenger** – XX a. trečiojo dešimtmečio pabaigoje JAV įmonės „*Curtiss Aeroplane and Motor Company*“ sukurtas aviacinis dvieilis oru aušinamas šešių cilindrų radialinis variklis, naudotas ir Lietuvoje gamintuose mokymui skirtuose lėktuvuose ANBO-VI.

## Konstrukcija ir gamyba
1927 m. gegužės mėn. įmonė „Curtiss“ pradėjo kurti nedidelio galingumo šešių cilindrų variklį. Tai buvo 1915 m. tos pačios įmonės sukurto variklio „Curtiss V-8 OX-5“, naudoto I pasaulinio karo laikotarpio mokymų lėktuvuose "Curtiss JN-4 “Jenny”, galingesnė ir pigesnė modifikacija.

Variklio konstrukcija buvo neįprasta: jį sudarė 60° kampu sumontuoti aliuminio cilindrai – faktiškai tai buvo sujungti du trijų cilindrų žvaigždiniai varikliai.

Variklis buvo išbandytas 1927 m. gruodžio mėn. Tipo tinkamumo sertifikatas (angl. *Approved Type Certificate*) buvo išduotas 1928 m. (Nr. 5); 1930 m. jis buvo patikslintas ir išduotas naujai.

„R 600“ išvystydavo nuo 170 iki 180 AG (127–134 kW) galią, esant 1800 aps./min. 

## Eksploatacija
Dvigubos žvaigždės konfigūraciją „Curtis“ pasirinko siekdamas mažesnio variklio skerspjūvio, mažesnio oro pasipriešinimo ir geresnio matomumo pilotui bei geresnio dinaminio balanso. Variklis pasižymėjo kuro ekonomija. Nors gamintojai siekė užtikrinti stabilesnį veikimą, šis variklis nepasižymėjo stabiliu darbu ir dėl jo keliamos vibracijos jo neretai buvo atsisakoma.

Šis variklis 1929–1931 m. buvo montuojamas į JAV kariuomenės mokymo lėktuvus „Consolidated PT-5“ ir „Consolidated PT-11“. Tai buvo pirmasis JAV kariuomenės naudotas dvieilis radialinis variklis. Po neilgos eksploatacijos 1928–1931 m. šių variklių buvo atsisakyta, pvz. lėktuve „Consolidated PT-5“ jie buvo pakeisti į labiau tradicinės konstrukcijos „Wright J-5“, „PT-11“ – į Lycoming YR-680-1.Lietuvoje šis variklis buvo montuojamas į 1933 m. sukurtą A. Gustaičio konstrukcijos artimosios žvalgybos lėktuvus ANBO-VI. Tai buvo vienintelis tarpukariu Lietuvos karo aviacijos lėktuvuose naudotas amerikietiškas variklis. Tikėtina, kad su šių variklių įsigijimu buvo susijęs tuo metu JAV gyvenęs Steponas Darius. A. Gustaitis pasinaudojo jo pasiūlyta galimybe nebrangiai įsigyti patikimų ir ekonomiškų amerikietiškų variklių, kurie nesusilaukė populiarumo dėl didelės vibracijos. Lietuvos lakūnų atsiliepimų apie šį variklį nėra žinoma, tačiau, kai kurių šaltinių duomenimis, jais buvo nusivilta ir Lietuvoje: „Curtiss" variklis buvo montuojamas tik į pirmosios serijos ANBO VI (pirmus du, pagamintus 1933 m.); į antrosios serijos lėktuvus (pagamintus 1934 m.) buvo montuojami kiek silpnesni, 160 AG galios, tačiau stabilesni angliški Armstrong Siddeley Genet Major IV.

## Naudojimas
„R-600 Challenger“ daugiausiai buvo montuojamas į „Curtis“ ir susijusių įmonių gamintus orlaivius:
* ANBO VI
* Command-Aire Model 5C3
* Curtiss Fledgling
* Curtis Robin
* Curtiss-Wright CW-14C Travel Air
* Curtiss-Wright Sedan 15-C
* Consolidated PT-5
* Consolidated PT-11 (modelis Y1PT-11)
* Eastman Sea Rover E-2
* Hodkinson HT-1
* Rearwin 2000

## Techniniai duomenys (R-600)
Duomenys iš: * *

### Bendrosios characteristikos

* **Tipas:** šešių cilindrų žvaigždinis variklis
* **[[Vidaus degimo variklio cilindro skersmuo|Cilindro skersmuo]]:** 5,125 colio (130,2 mm)
* **[[Vidaus degimo variklio stūmoklio eiga|Stūmoklio eiga]]:** 4,875 colio (123,8 mm)
* **[[Vidaus degimo variklio darbinis tūris|Darbinis tūris]]:** 603,4 kubinio colio (9,89 litro)
* **Skersmuo:** 42,625 colio (1082,7 mm)
* **[[Variklio sausas svoris|Sausas svoris]]:** 420 svarų (190,5 kg)

### Komponentai

* **Aušinimo sistema:** aušinamas oru
* **Uždegimo sistema**: du karbiuratoriai
* **Dujų paskirstymo mechanizmas**: po vieną įsiurbimo ir išmetimo vožtuvą cilindrui
* **Tepimo sistema**:

### Galios duomenys

* **Galia:**
** **Nominali (ilgalaikė):** 170 AG (127 kW) esant 1800 aps./min.
** **Maksimali (kilimo)**: 185 AG (138 kW) esant 2000 aps/.min.

## Bibliografija

* (RU) ANBO VI, Большая авиационная энциклопедия "Уголок неба", Airwar.ru
* (EN) Consolidated PT-5, History of War
* (EN) Curtiss Challenger R-600, 2-Row, Radial 6 Engine, National Air and Space Museum, Steven F. Udvar-Hazy Center
* (LT) Ir pakilo Anbo šeštas, Karys 1933 Nr. 28 / Plieno sparnai.
* (EN) 
* (EN) Curtiss R-600, National Museum of United States Air Force
* (EN) Curtis R-600 Challnger, Pilot Friend

## Šaltiniai